Video: Rondloper-leeu het woonbuurt op hol | Maroela Media
Video: Rondloper-leeu het woonbuurt op hol
Skermskoot uit die selfoonvideo
Strate is Saterdagaand afgesper in Milwaukee, Wisconsin in die VSA om die polisie die geleentheid te bied om 'n rondloperdier, vermoedelik 'n leeu, aan te keer.
'n Vrou het Maandag die polisie gebel om aan te meld dat sy 'n leeu in haar woonbuurt opgemerk het. 'n Selfoonvideo het intussen aan die lig gekom waar die leeu in die straat loop.
'n Wit veghond sal na verwagting ten volle herstel nadat hy Dinsdag in die regterpoot geskiet is toe hy glo vir die leeu aangesien is. "Dis belaglik. Die hond is nie naastenby die grootte van 'n leeu nie," het Karen Sparapani, direkteur van die Kommissie vir Huishoudelike Dierebeheer in Milwaukee, gesê. "Ons probeer om mense te oorreed om nie paniekerig te raak nie."
Die Milwaukee-dieretuin het intussen op sy Twitter-rekening gesê al sy leeus is veilig in hul hokke.
Die polisie het die afgelope week reeds minstens 24 oproepe gehad van persone wat die leeu glo gesien het. Elke besigtiging is opgevolg, maar die dier is nog nie aangekeer nie. "Dierekenners maan inwoners om glad nie 'n poging aan te wend om die dier te vang nie," het die polisiedepartement in 'n verklaring gesê. "Dit kan moontlik 'n gevaarlike roofdier wees."
Lees ook: CBS News, Milwaukee Journal Sentinel, Fox6
Amerika leeu video
Sewe familielede sterf toe weerlig hulle tref
Tipies mens, skiet sonder dink, ai….Arme ou grote, hoop hy oorleef en kan teruggeplaas word in 'n veilige omgewing.